XX Distritu de París

El XX Distritu de París (XXᵉ arrondissement de Paris, en francés), asitiáu na vera derecha del Sena, ye unu de los 20 distritos de París, Francia. Contién los barrios cosmopolites de Ménilmontant y Belleville, qu'acoyeron a munches foles socesives d'inmigración dende mediaos del sieglu XIX. Anguaño, Belleville tien el segundu barriu chinu más grande de París.

Ye conocíu internacionalmente por allugar el Campusantu del Père-Lachaise, nel que pueden atopase les sepultures de famosos compositores (como Chopin y Rossini), escritores (ente ellos Oscar Wilde y Marcel Proust), pintores (Pissarro, Jacques-Louis David y otros) ya inclusive cantantes de rock (Jim Morrison).

 Alministración 
El distritu ta estremáu en cuatro barrios:
 Barriu de Belleville
 Barriu de Saint-Fargeau
 Barriu del Père-Lachaise
 Barriu Charonne

El so alcalde actual ye Frédérique Calandra (PS). Foi escoyíu en 2008 por seis años.

 Xeografía 
L'área d'esti distritu ye de 5,984 km².

 Demografía 
La población del XX Distritu algamó'l so máximu en 1936, cuando tenía 208 115 habitantes. Anguaño, sigue siendo bien trupu en población y actividá comercial, con 182 952 habitantes y 54 786 puestos de trabayu, como reflexa l'últimu censu, de 1999. Sobre la base d'esa población y a la so estensión de 598 hectárees tien una densidá de 30 574 hab/km².

<table >
<th>Añu(censu nacional)
<th>Población
<th>Densidá(hab. per km²)
</tr>
<tr><td>1872<td>92 772<td>15 503
<tr><td>1936 (picu de población)<td>208 115<td>34 779
<tr><td>1954<td>200 208<td>33 457
<tr><td>1962<td>199 310<td>33 307
<tr><td>1968<td>188 921<td>31 571
<tr><td>1975<td>175 795<td>29 378
<tr><td>1982<td>171 971<td>28 738
<tr><td>1990<td>184 478<td>30 829
<tr><td>1999<td>182 952<td>30 574
<tr><td>2005 (estimación)<td>191 800<td>32 052
</table>

 Llugares d'interés 

 Iglesias:
 Ilesia Notre-Dame-de-la-Croix
 Ilesia Saint-Germain de Charonne

 Campusantos:
 Campusantu del Père-Lachaise
 Campusantu de Charonne
 Cimetière de Belleville

 Parques:
 Parque de Belleville

 Otros:
 Pavillon Carré de Baudouin

 Habitantes pernomaos 
Nesti Distritu de París tuvieron la so residencia: el cantante Serge Gainsbourg, los escritores Guy Debord y Daniel Pennac, los políticos Léon Gambetta, Léon Blum y Jacques Duclos y el médicu Albert Besson.

 Ver tamién 
 Distritos de París

 Referencies 

 Enllaces esternos 

 20